
[bookmark: _Hlk504725033]Tárgy:              	A szociális célú tűzifa támogatás igénylésének szabályairól szóló 1/2021. (I.12.) önkormányzati rendelet módosítása

Előterjesztő:    	Godány Mária polgármester
	
Előkészítette:	dr. Varga Viktória jegyző
		                      

TISZTELT KÉPVISELŐ-TESTÜLET!

Óbudavár Község Önkormányzata Képviselő-testülete a szociális célú tűzifa támogatás igénylésének szabályairól szóló 1/2021. (I.12.) önkormányzati rendelet rendeletét 2021. január 11-i ülésén fogadta el.

Az önkormányzat rendszeresen részt vesz a települési önkormányzatok szociális célú tüzelőanyag vásárlásához kapcsolódó támogatására kiírt pályázaton, melynek keretében tűzifa vásárlásához kapnak támogatást.  

A Magyarország biztonságát szolgáló egyes törvények módosításáról szóló 2022. évi L. törvény „az öregségi nyugdíj mindenkori legkisebb összege” fogalom helyett bevezette a „szociális vetítési alap” fogalmat, melynek összege 2025-ben 28.500 Ft, tehát megegyezik az eddig használt öregségi nyugdíj mindenkori legkisebb összegével. A változást át kell vezetni a rendeleten.

Az elmúlt időszak gyakorlati tapasztalatai a jövedelemhatárokkal kapcsolatban javaslom, hogy azok kapjanak tűzifa-támogatást, akiknek családjában az egy főre jutó havi nettó jövedelem nem éri el a szociális vetítési alap összegének 500 %-át (114.000 Ft/fő/hó emelkedne 142.500 Ft/fő/hó összegre), egyedül élő esetén ezen összeg 600 %-át (142.500 Ft/fő/hó összeg emelkedne 171.000 Ft/fő/hó összegre).

Kérem a Tisztelt Képviselő-testületet, hogy az előterjesztést megvitatni és a határozati javaslatot elfogadni szíveskedjenek.


HATÁROZATI JAVASLAT

Óbudavár Község Önkormányzata Képviselő–testülete a szociális célú tűzifa támogatás igénylésének szabályairól szóló 1/2021. (I.12.) önkormányzati rendelet módosításáról szóló rendelet–tervezetet elfogadja, és ______/2025. (_______) számon önkormányzati rendeletei közé iktatja.


Szentantalfa, 2025. március 24.


            Godány Mária 
             polgármester
ÓBUDAVÁR KÖZSÉG ÖNKORMÁNYZATA KÉPVISELŐ-TESTÜLETE
  /2025. (   .) önkormányzati rendelete

a szociális célú tűzifa támogatás igénylésének szabályairól szóló 2/2021. (I.12.) önkormányzati rendelet módosításáról 
(tervezet)


[1] A rendelet célja, hogy a tűzifa-támogatás minél szélesebb körben elérhető legyen a rászorulók számára.
[2] Óbudavár Község Önkormányzata Képviselő-testülete az Alaptörvény 32. cikk (2) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdésének 8a. pontjában meghatározott feladatkörében eljárva a következőket rendeli el:

1. §

A szociális célú tűzifa támogatás igénylésének szabályairól szóló 1/2021. (I.12.) önkormányzati rendelet 3. § (1) bekezdése helyébe a következő rendelkezés lép:

„(1) Térítésmentesen jogosult legfeljebb 2 m3 szociális célú tűzifára az az ügyfél, akinek a háztartásában az egy főre jutó havi nettó jövedelem nem haladja meg a szociális vetítési alap összegének 500 %-át, egyszemélyes háztartás (egyedül élő) esetén a szociális vetítési alap összegének 600 %-át.”

2. §

Ez a rendelet a kihirdetését követő napon lép hatályba.


Óbudavár, 2025. március 27.



	Godány Mária 	  dr. Varga Viktória  
	polgármester	jegyző

HATÁSVIZSGÁLAT

A 2011. január 1-jétől hatályos, a jogalkotásról szóló 2010. évi CXXX. törvény (a továbbiakban: Jat.) 17. §-a szerint:

17. § (1) A jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit. Az előzetes hatásvizsgálat eredményéről ... önkormányzati rendelet esetén a helyi önkormányzat képviselő-testületét tájékoztatni kell. [...]

(2) A hatásvizsgálat során vizsgálni kell
a) a tervezett jogszabály valamennyi jelentősnek ítélt hatását, különösen
aa) társadalmi, gazdasági, költségvetési hatásait,
ab) környezeti és egészségi következményeit,
ac) adminisztratív terheket befolyásoló hatásait, valamint
b) a jogszabály megalkotásának szükségességét, a jogalkotás elmaradásának várható következményeit, és
c) a jogszabály alkalmazásához szükséges személyi, szervezeti, tárgyi és pénzügyi feltételeket”.

A szociális célú tűzifa támogatás igénylésének szabályairól szóló 1/2021. (I.12.) önkormányzati rendelet módosításáról szóló rendelet tervezetében (a továbbiakban: Tervezet) foglaltak várható hatásai – a Jat. 17. § (2) bekezdésében foglalt elvárások tükrében – az alábbiak szerint összegezhetők:

a) A tervezett jogszabály valamennyi jelentősnek ítélt hatása

aa) A jogszabály társadalmi, gazdasági, költségvetési hatásai
A Tervezetnek társadalmi hatása nincs. 
A Tervezet jelentősebb gazdasági és költségvetési hatásokat nem keletkeztet.

ab) A jogszabály környezeti és egészségi következményei
A Tervezetben foglaltaknak közvetlen környezeti és egészségi következményei nincsenek.

ac) A jogszabály adminisztratív terheket befolyásoló hatásai
A Tervezet adminisztratív terheket nem keletkeztet.

b) A jogszabály megalkotásának szükségessége, a jogalkotás elmaradásának várható következményei
A rendelet megalkotásának szükségességét az indokolja, hogy minél többen részesülhessenek támogatásban. 

c) A jogszabály alkalmazásához szükséges személyi, szervezeti, tárgyi és pénzügyi feltételek
A Tervezet elfogadása esetén a rendelet alkalmazása a jelenlegihez képest többlet személyi, szervezeti, tárgyi és pénzügyi feltételt nem igényel. 
                                

